cyanic-selkie/wikianc huggingface dataset:
कृष्ण विवर
सूक्ष्म
सिद्धांततः एक ब्लैक होल के लिए कोई न्यूनतम आकार तय नहीं है। एक बार इनकी रचना हो जाने पर, इनमें ब्लैक होल के गुण आ जाते हैं। स्टीफन हॉकिंग ने प्रतिपादित किया कि अतिप्राराम्भिक ब्लैक होल वाष्पित हो कर और भी सूक्ष्म हो सकते हैं, अर्थात सूक्ष्म ब्लैक होल। वाष्पित होते अतिप्रराम्भिक ब्लैक होल की खोज हेतु फर्मी गामा-रे स्पेस टेलीस्कोप को प्रस्तावित किया जा रहा है, जिसका प्रक्षेपण 11 जून 2008 को किया गया था। हालाँकि, अगर सूक्ष्म ब्लैक होल का निर्माण दूसरे तरीकों से हो सकता है, जैसे कि अन्तरिक्षीय किरण के प्रभाव से या कोलाइडर्स में, इसका मतलब यह नहीं है कि उन्हें निश्चित रूप से वाष्पित हो जाना चाहिए।
धरती पर कण त्वरकों में ब्लैक होल के अनुरूपों का निर्माण होने की सूचना है। ये ब्लैक होल अनुरूप गुरुत्वीय ब्लैक होल के समान नहीं होते हैं, लेकिन गुरुत्व प्रमात्रा (क्वांटम) सिद्धांतों की जांच के लिए ये महत्वपूर्ण हैं।
वे मजबूत नाभिकीय शक्ति के सिद्धांत के अनुरूप होने की वजह से ब्लैक होल की तरह व्यवहार करते हैं, जिनका गुरुत्वाकर्षण और गुरुत्वाकर्षण के प्रमात्रा सिद्धांत से कोई लेना देना नहीं है। वे समान हैं क्योंकि दोनों स्ट्रिंग (पंक्ति) सिद्धांत द्वारा वर्णित किये जाते हैं। अतः क्वार्क ग्लुओं प्लाज्मा में आग के गोले के गठन और विघटन की व्याख्या ब्लैक होल की भाषा में की जा सकती है। रिलेतिविस्तिक हैवी आयन कोलाइडर (RHIC) में आग का गोला (फायरबौल) परिघटना ब्लैक होल के काफी निकट का अनुरूप है और इस अनुरूप का उपयोग करके इसके कई भौतिक गुणों की भविष्यवाणी सही ढंग की जा सकती है। आग का गोला (फायरबौल), हालाँकि, एक गुरुत्वीय वस्तु नहीं है। वर्तमान में यह ज्ञात नहीं है कि क्या और अधिक ऊर्जावान लार्ज हैड्रन कोलाइडर (LHC) आशा के अनुरूप बड़े अतिरिक्त आयाम वाले सूक्ष्म ब्लैक होल के उत्पादन में सक्षम होगा, जैसा कि कई शोधकर्ताओं द्वारा सुझाया गया है। अधिक गहराई से चर्चा के लिए देखें: लार्ज हैड्रन कोलाइडर में कण टकराव की सुरक्षा।
कृमि (वर्म) विवर
सामान्य सापेक्षता में ऐसे विन्यास की संभावना का वर्णन किया गया है जिसमें दो ब्लैक होल एक दूसरे से जुड़े हुए हैं। इस तरह के विन्यास को आमतौर पर एक वर्महोल कहा जाता है। वर्महोलों ने कल्पित विज्ञान कथाओं के लेखकों को प्रेरित किया है क्योंकि वे अति लम्बी दूरी की यात्राओं को शीघ्रता से तय करने का साधन प्रदान करते हैं, टाइम ट्रेवल भी। व्यवहार में, खगोल भौतिकी में ऐसे विन्यास लगभग असंभव सी बात हैं, क्योंकि कोई भी ज्ञात प्रक्रिया इन वस्तुओं के निर्माण की अनुमति देती प्रतीत नहीं होती है।
एंट्रोपी और हॉकिंग विकिरण
1971 में, स्टीफन हॉकिंग ने दिखाया कि पारंपरिक ब्लैक होल के किसी भी संग्रह के घटना क्षितिज के कुल क्षेत्र को कम नहीं किया जा सकता है, भले ही वे आपस में टकरा कर एक दूसरे को निगल लें, अर्थात विलय हो जाए। यह उल्लेखनीय रूप से ऊष्मप्रवैगिकी के द्वितीय नियम के समान है, जहाँ क्षेत्र एंट्रोपी की भूमिका अदा करता है। ऐसा माना जाता था कि शून्य तापमान होने की वजह से ब्लैक होल की एंट्रोपी शून्य होगी। यदि ऐसा होता तो एंट्रोपी-कृत पदार्थ के ब्लैक होल में प्रवेश से ऊष्मप्रवैगिकी के दूसरे नियम का उल्लंघन होता था, परिणामस्वरूप ब्रह्मांड की कुल एंट्रोपी में कमी आनी चाहिए थी। इसलिए, जेकब बेकेंस्तें ने प्रस्ताव रखा कि एक ब्लैक होल की एक एंट्रोपी चाहिए और इसे घटना क्षितिज का अनुपातिक होना चाहिए। चूंकि ब्लैक होल पारंपरिक रूप से विकिरण नहीं छोड़ते है, ऊष्मप्रवैगिकी दृष्टिकोण एक अनुरूप मात्र प्रतीत होता है, क्योंकि शून्य तापमान का अर्थ है ऊष्मा के किसी भी योग से एंट्रोपी में अनंत परिवर्तनों का होना, जिसका अर्थ है अनंत एंट्रोपी। हालाँकि, 1974 में, हॉकिंग ने घटना क्षितिज के पास प्रमात्रा क्षेत्र सिद्धांत को वक्रित अंतरिक्ष-समय पर लागू किया और पाया कि ब्लैक होल हॉकिंग विकिरण छोड़ते हैं, जो एक तरह का तापीय विकिरण है और उनरू प्रभाव से सम्बद्ध है, जिसका अर्थ यह निकला कि उनमें एक साकारात्मक (पोजिटिव) तापमान निहित है। इसने ब्लैक होल गतिशीलता और ऊष्मप्रवैगिकी के बीच के अनुरूपण को बल प्रदान किया: ब्लैक होल यांत्रिकी के पहले नियम का उपयोग करते हुए, यह निष्कर्ष निकला जा सकता है कि एक गैर-चक्रित ब्लैक होल की एंट्रोपी उसके घटना क्षितिज के क्षेत्र की एक चौथाई होगी। यह एक सार्वभौमिक परिणाम है और इसे सम्पूर्ण ब्रह्मांडीय क्षितिज पर लागू किया जा सकता है, जैसे की डी सिट्टर अंतरिक्ष क्षेत्र में। बाद में यह सुझाव आया कि एक ब्लैक होल अधिकतम एंट्रोपी वाली वस्तु है, अर्थात अंतरिक्ष के किसी एक क्षेत्र की अधिकतम संभव एंट्रोपी उस क्षेत्र में समा सकने वाले सबसे बड़े ब्लैक होल की एंट्रोपी होगी। इसकी वजह से होलोग्राफिक सिद्धांत की उत्पत्ति हुई।
हॉकिंग विकिरण ब्लैक होल के विशिष्ट तापमान को दर्शाता है, जिसकी गणना उसकी एंट्रोपी से की जा सकती है। तापमान जितना गिरेगा, ब्लैक होल उतना ही विशाल होता जायेगा: जितनी अधिक उर्जा अवशोषित करेगा, उतना ही अधिक अधिक ठंड़ा होता जायेगा। बुध ग्रह के लगभग द्रव्यमान वाले ब्लैक होल में आकाशीय सूक्ष्म-तरंग विकिरण के संतुलन में तापमान होता है (लगभग 2.73 K)। इससे अधिक भारी होने पर, एक ब्लैक होल पृष्ठभूमि विकिरण से अधिक ठंडा हो जाएगा और यह हॉकिंग विकिरण के माध्यम से उत्सर्जित उर्जा की तुलना में, पृष्ठभूमि से ज्यादा तेजी से उर्जा प्राप्त करेगा, इससे भी अधिक ठंडा हो जायेगा। हालाँकि, एक कम भारी ब्लैक होल में यह प्रभाव यह दर्शायेगा कि ब्लैक होल का द्रव्यमान समय के साथ धीरे धीरे वाष्पित हो कर उड़ जायेगा, जबकि ब्लैक होल ऐसा करते हुए और अधिक गरम होता जायेगा। हालाँकि ये प्रभाव उन ब्लैक होल के लिए नगण्य हैं जो अन्तरिक्षीय रूप से गठित होने के लिए पर्याप्त रूप से भारी हैं, वे काल्पनिक छोटे ब्लैक होल के लिए बड़ी तेजी से महत्वपूर्ण हो जायेंगे, जहाँ प्रमात्रा-यांत्रिक प्रभाव हावी हों। वास्तव में, छोटे ब्लैक होल संभवतः द्रुत गति से वाष्पित होंगे और अंततः विकिरण के एक विस्फोट के साथ लुप्त हो जायेंगे।
हालांकि सामान्य सापेक्षता का उपयोग किसी ब्लैक होल की एंट्रोपी की गणना हेतु किया जा सकता है, यह स्थिति सिद्धांततः संतुष्टि देने वाला नहीं है। सांख्यिकीय यांत्रिकी में, एंट्रोपी का अर्थ एक प्रणाली की सूक्ष्म विन्यास की संख्या की गणना के रूप में समझा जाता है जिनमें समान सूक्ष्म गुण हो (जैसे द्रब्यमान, आवेश, दबाव, आदि)। लेकिन एक प्रमात्रा गुरुत्व के संतोषजनक सिद्धांत के बिना, ब्लैक होल के लिए इस प्रकार की गणना करना संभव नहीं है। हालाँकि, स्ट्रिंग सिद्धांत द्वारा थोडी आशा जगाई गयी है, जिसके अनुसार ब्लैक होल की स्वतंत्रता की सूक्ष्म मात्रा D-ब्रेन्स है। प्रदान किये गये चार्ज और ऊर्जा द्वारा डी-ब्रांस की अवस्थाओं की गणना करके, कुछ ख़ास अति सममित ब्लैक होल के उत्क्रम माप को प्राप्त किया जा सकता है। इन गणनाओं की वैधता के क्षेत्र को विस्तृत करना, अनुसंधानों के लिए एक जारी कार्य क्षेत्र है।
ब्लैक होल केन्द्रीकरण
तथाकथित जानकारी लोप विरोधाभास, या ब्लैक होल केन्द्रीकरण विरोधाभास, मौलिक भौतिकी में एक खुला प्रश्न है। पारंपरिक रूप से, भौतिक विज्ञान के नियम समान ही रहेंगे, आगे की तरफ बढ़ें या पीछे जाएँ (टी-सममित)। अर्थात, यदि ब्रह्मांड के प्रत्येक कण की स्थिति और वेग की माप की जाये, तो हम (अव्यवस्था को दरकिनार करते हुए) इच्छानुसार अतीत के ब्रह्मांड के इतिहास की खोज के लिए पीछे की तरफ काम कर सकते हैं। लूविल प्रमेय फेज़ स्पेस वोल्यूम के संरक्षण का वर्णन करता है, जिसे "जानकारी के संरक्षण" के रूप में समझा जा सकता है, इसलिए स्थापित (गैर-क्वांटम सामान्य सापेक्षता) भौतिकी में भी कुछ समस्या अवश्य है। क्वांटम यांत्रिकी में, यह केन्द्रीकरण नामक एक महत्वपूर्ण गुण के साथ मेल खाती है, जिसका संबंध प्रायिकता के संरक्षण के साथ है (इसे घनत्व मैट्रिक्स द्वारा व्यक्त क्वांटम फेज़ स्पेस वोल्यूम के संरक्षण के तौर पर भी सोचा जा सकता है)।
हालाँकि, ब्लैक होल इस नियम का उल्लंघन कर सकते हैं। स्थापित सामान्य सापेक्षता के अंतर्गत यह स्थिति सूक्ष्म किन्तु स्पष्ट है: स्थापित नो-हेयर प्रमेय के कारण, यह कभी निर्धारित नहीं किया जा सकता कि ब्लैक होल के अंदर क्या गया? हालाँकि, बाहर से देखने पर, जानकारी वास्तव में कभी नष्ट नहीं होती है, क्योंकि ब्लैक होल में गिरते हुए पदार्थ को घटना क्षितिज तक पहुँचने में अनंत समय लगता है।
इस बात पर जोर देना आवश्यक है कि सामान्य सापेक्षता के समीकरण असल में टी-समरूपता का पालन करते हैं और यह तथ्य कि उपरोक्त तर्क सामान्य सापेक्षता के एप्लीकेशन से ही आता है, हमें थोड़ा सतर्क हो जाना चाहिए। यह इस तथ्य की वजह से है कि टाइम-सिमेट्रिक सिद्धांत (लोष्मिट विरोधाभास) द्वारा टाइम-रिवर्सल-एसिमेट्रिक निष्कर्ष तक पहुँचाना संभव नहीं है, जो इस मामले में सामान्य सापेक्षता है। रिन्द्लर निर्देशांक, जो एक बाहरी दर्शक के लिए घटना क्षितिज के निकट लागू होते हैं, टी-सममित हैं अतः "अपरिवर्तनीय" प्रक्रिया जैसी किसी चीज के अस्तित्व को नकारा जा सकता है। यह संभव है कि "विरोधाभास" टाइम-सममित सिद्धांत पर टाइम-असममित सीमा को लागू करने का परिणाम है, यह इसको लोश्मित विरोधाभास का एक प्रकार बनता है।
दूसरी ओर, प्रमात्रा गुरुत्व के बारे में विचार, यह सुझाव देते हैं कि वहां केवल एक सीमित परिमित उत्क्रम माप हो सकती है (सूचना की अधिकतम परिमित मात्रा) जो क्षितिज के पास के अंतरिक्ष से संबंधित होगी: लेकिन क्षितिज के उत्क्रम माप में परिवर्तन और हॉकिंग विकिरण का उत्क्रम माप सर्वथा पर्याप्त होता है उन पदार्थ और ऊर्जा के सभी उत्क्रम मापों को अपने में समाहित करने के लिए जो ब्लैक होल में गिर रहें हों।
हालाँकि कई भौतिकीविदों की यह चिंता है कि यह अभी भी ठीक प्रकार से समझा नहीं जा सका है। खास कर, एक प्रमात्रा स्तर पर, हॉकिंग विकिरण की प्रमात्रा अवस्था निर्धारित होती है केवल इस बात से कि ब्लैक होल में पूर्व में क्या गिर चुका है; और इतिहास कि ब्लैक होल में क्या गिरा था एकमात्र निर्धारित होती है ब्लैक होल और विकिरण के प्रमात्रा अवस्था द्वारा। यही नियतत्ववाद और केन्द्रीकरण की आवश्यकता होगी।
लंबे समय तक स्टीफन हॉकिंग ने इस विचार का बिरोध किया, अपनी मूल 1975 की स्थिति पर वे अड़े रहे कि हॉकिंग विकिरण पूरी तरह से तापीय है इसलिए पूर्णतया अव्यवस्थित है, ब्लैक होल द्वारा पूर्व में निगले गए पदार्थों की कोई भी जानकारी मौजूद नहीं रहती है; उन्होनें तर्क दिया कि इस जानकारी का लोप हो चुका है। हालाँकि, २१ जुलाई २००४ में, उन्होंने नया तर्क प्रस्तुत किया, अपने पिछले तर्क के विपरीत। इस नई गणना में, ब्लैक होल से सम्बंधित उत्क्रम माप (और इसलिए जानकारी भी) निकलकर हॉकिंग विकिरण में ही जाता है। हालाँकि, इसे सिद्धांत में समझ पाना भी मुश्किल है, जब तक ब्लैक होल अपना वाष्पीकरण पूरा न कर ले। तब तक हॉकिंग विकिरण की जानकारी और व्यवस्था की प्रारंभिक अवस्था में 1:1 तरीके से संबद्ध स्थापित करना असंभव है। एक बार जब ब्लैक होल पूरी तरह वाष्पित हो जाये, उनकी पहचान की जा सकती है और उनमें हुआ केन्द्रीकरण संरक्षित रहता है।
जिस समय हॉकिंग ने अपनी गणना पूरी की, यह AdS/ CFT संबंध के द्वारा काफी स्पष्ट हो चुका था कि ब्लैक होल का क्षय एकात्मक तरीके से होता है। क्योंकि गेज सिद्धांतों में आग के गोले, जो हॉकिंग विकिरण के अनुरूप हैं, निश्चित रूप से एकात्मक हैं। हॉकिंग की नई गणना का विशेषज्ञ वैज्ञानिक समुदाय द्वारा मूल्यांकन नहीं किया गया है, क्योंकि उनके उपयोग किये तरीके अनजाने और संदिग्ध अनुरूपता वाले हैं। लेकिन खुद हॉकिंग ने इसपर पर्याप्त विश्वास जताते हुए 1997 में कैलटेक भौतिकविद् जॉन प्रेस्किल्ल के साथ लगाई गयी शर्त के लिए भुगतान किया, जिसमें मीडिया को काफी रुचि रही थी।
होलोग्राफिक विश्व
लेओनार्ड सस्किंड और नोबेल पुरस्कार विजेता जेरार्ड टी हूफ्ट ने यह सुझाव दिया है कि ब्लैक होल के चारों और के त्रिआयामी अन्तरिक्ष को घटना क्षितिज के एक द्विआयामी व्यवहार द्वारा पूर्ण रूप से वर्णित किया जा सकता है। वे इसपर विश्वास करते हैं क्योंकि यह ब्लैक होल जानकारी-लोप विरोधाभास का समाधान कर सकता है। इस विचार को स्ट्रिंग सिद्धांत के अर्न्तगत सामायिक किया गया है, तथा होलोग्राफिक सिद्धांत के तौर पर जाना जाता है।
निरूपाधिक प्रतिज्ञप्ति
तर्कशास्त्र में, एक निरूपाधिक प्रतिज्ञप्ति, या निरूपाधिक कथन, (Categorical proposition या Categorical statement) एक ऐसी प्रतिज्ञप्ति है जो अभिकथन देती है या इससे इनकार करती है कि एक श्रेणी ( विषय पद ) के सभी या कुछ सदस्य दूसरे श्रेणी (विधेय पद ) में शामिल हैं। श्रेणीगत निरूपाधिक कथनों (अर्थात, न्यायवाक्य ) का उपयोग करते हुए तर्कों का अध्ययन निगमनात्मक तर्कणा की एक महत्वपूर्ण शाखा बनाता है जो प्राचीन यूनानियों के साथ शुरू हुई थी।
अरस्तू जैसे प्राचीन यूनानियों ने चार प्राथमिक विशिष्ट प्रकार के निरूपाधिक प्रतिज्ञप्तियों की पहचान की और उन्हें मानक रूप दिए (जिसे अब अक्सर A, E, I और O कहा जाता है)। यदि, संक्षेप में, विषय श्रेणी का नाम S है और विधेय श्रेणी का नाम P है, तो चार मानक रूप हैं:
आश्चर्यजनक रूप से, वाक्य के सभी या अधिकांश मूल अर्थ को बरकरार रखते हुए बड़ी संख्या में वाक्यों को इन विहित रूपों में से एक में अनुवादित किया जा सकता है। यूनानी अन्वीक्षा के परिणामस्वरूप विरोध का तथाकथित वर्ग सामने आया, जो विभिन्न रूपों के बीच तर्कशास्त्रीय संबंधों को संहिताबद्ध करता है; उदाहरण के लिए, कि A- कथन O- कथन का अंतर्विरोध है; कहने का तात्पर्य यह है कि, उदाहरण के लिए, यदि कोई मानता है कि "सभी सेब लाल फल हैं," तो वह एक साथ यह विश्वास नहीं कर सकता कि "कुछ सेब लाल फल नहीं हैं।" इस प्रकार विरोध के वर्ग के संबंध अव्यवहित अनुमान (immediate inference) की अनुमति दे सकते हैं, जिससे किसी एक रूप की सत्यता या असत्यता दूसरे रूप में किसी कथन की सत्यता या असत्यता से सीधे अनुसरण कर सकती है।
निरूपाधिक प्रतिज्ञप्ति की आधुनिक समझ (19वीं सदी के मध्य में जॉर्ज बूले के काम से उत्पन्न) के लिए इस बात पर विचार करना आवश्यक है कि क्या विषय श्रेणी खाली हो सकती है। यदि ऐसा है, तो इसे अस्तित्ववादी दृष्टिकोण के विपरीत परिकाल्पनिक दृष्टिकोण कहा जाता है, जिसके लिए विषय श्रेणी में कम से कम एक सदस्य का होना आवश्यक है। अस्तित्वगत दृष्टिकोण, परिकाल्पनिक की तुलना में एक मजबूत मत है और, जब इसे लेना उचित होता है, तो यह किसी को अन्यथा किए जा सकने वाले परिणामों की तुलना में अधिक परिणाम निकालने की अनुमति देता है। परिकाल्पनिक दृष्टिकोण, कमजोर दृष्टिकोण होने के कारण, विरोध के पारंपरिक वर्ग में मौजूद कुछ संबंधों को हटाने का प्रभाव रखता है।
तीन निरूपाधिक प्रतिज्ञप्ति से युक्त तर्क — दो को आधारिका के रूप में और एक को निष्कर्ष के रूप में — निरूपाधिक न्यायवाक्य के रूप में जाना जाता है और मध्य युग के माध्यम से प्राचीन यूनानी तर्कशास्त्रियों के समय से सर्वोपरि महत्व के थे। यद्यपि निरूपाधिक न्यायवाक्य का उपयोग करने वाले आकारिक तर्कों ने बड़े पैमाने पर प्रथम-कोटी विधेय कलन जैसी आधुनिक तर्क प्रणालियों की बढ़ी हुई अभिव्यंजक शक्ति को रास्ता दिया है, फिर भी वे अपने ऐतिहासिक और शैक्षणिक महत्व के अलावा व्यावहारिक मूल्य बनाए रखे हैं।
दहेली गाँव, अतरौली (अलीगढ़)
दहेली अतरौली, अलीगढ़, उत्तर प्रदेश स्थित एक गाँव है।
मंदमर्री
मंदमर्री (Mandamarri) भारत के तेलंगाना राज्य के मंचेरियल ज़िले में स्थित एक नगर है।
कानाकोट, लोहाघाट तहसील
कानाकोट, लोहाघाट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
भाषा नियोजन
किसी क्षेत्र की एक या कई भाषाओं के कार्य, संरचना एवं अर्जन को योजनाबद्ध ढँग से प्रभावित करना भाषा नियोजन (Language planning) कहलाता है। प्राय यह कार्य सरकार द्वारा किया जाता है किन्तु अनेकों अ-सरकारी संस्थाएँ एवं व्यक्ति भी इसमें भाग लेते हैं।
प्रायः भाषा-नियोजन के अन्तर्गत निम्नलिखित कार्य आते हैं-
क्या कूल हैं हम (2005 फ़िल्म)
क्या कूल हैं हम 2005 में बनी हिन्दी भाषा की फिल्म है। द्वार्थी पदों तथा अबतक थोड़े अश्लील समझे जाने वाले शब्दों के खुल्लम-खुल्ले प्रयोग के कारण यह फिल्म बहुत चर्चित हुई थी। इसमें रितेश देशमुख, तुषार कपूर, नेहा धूपिया, ईशा कोप्पिकर की मूख्य भूमिकाएँ हैं।
संक्षेप
राहुल (तुषार कपूर) और करन (रितेश देशमुख) मुंबई में एक मकान पर रहने आते हैं जिनके भाड़े की कीमत न चुका पाने के कारण उनको निकाल दिया जाता है। दोनों ने फैशन डिजाइन की कोर्स में दाखिला लिया होता है जिसमें अपनी करतूतों के कारण उन्हें निकाल दिया जाता है। अब दोनों उसी मकान मालिक के घर में पीछे निर्माणकार्य के लिए बनी सीढ़ियों से चढ़कर रहने का फैसला करते हैं। मकान मालिक जब भी किसी को घर दिखाने लाता है वे भूत बनकर उन्हें डराते हैं जिससे मकान किराए पर नहीं लगता और वे चुपके से वहाँ रहते हैं।
नीडोविरालीस
नीडोविरालीस (Nidovirales) वायरस का एक जीववैज्ञानिक गण है। इसकी सदस्य जातियाँ आरएनए वायरस होती हैं और मानव और अन्य स्तनधारियों में रोगजनक हैं। उदाहरण के लिए इसमें सम्मिलित कोरोनाविरिडाए कुल की जातियाँ मानवों में सार्स और वूहान कोरोनावायरस न्यूमोनिया के रोगों के लिए ज़िम्मेदार हैं।
ज़ैन मलिक
ज़ैन मलिक (जन्म 12 जनवरी 1993), ज़ैन के रूप में भी जाना जाता है एक अंग्रेजी गायक और गीतकार है। वेस्ट यॉर्कशायर के ब्रैडफोर्ड में जन्मे और पले-बढ़े मलिक ने 2010 में ब्रिटिश संगीत प्रतियोगिता द एक्स फैक्टर के लिए एकल प्रतियोगी के रूप में ऑडिशन दिया। एक एकल कलाकार के रूप में समाप्त होने के बाद, मलिक को चार अन्य प्रतियोगियों के साथ प्रतियोगिता में वापस लाया गया, ताकि लड़के बैंड का निर्माण किया जा सके जिसे बाद में वन डायरेक्शन के रूप में जाना जाएगा। मलिक ने मार्च 2015 में समूह छोड़ दिया और बाद में आरसीए रिकॉर्ड्स के साथ एकल रिकॉर्डिंग अनुबंध पर हस्ताक्षर किए।
अपने डेब्यू स्टूडियो एल्बम माइंड ऑफ़ माइन (2016) के साथ एक अधिक वैकल्पिक आर एंड बी संगीत शैली को अपनाते हुए, " पिलोवल्टक ", मलिक ब्रिटेन के पहले और अमेरिका में दोनों के साथ नंबर एक पर डेब्यू करने वाले पहले ब्रिटिश पुरुष कलाकार बने। और पहली एल्बम। मलिक कई प्रशंसाओं का प्राप्तकर्ता है, जिसमें एक अमेरिकी संगीत पुरस्कार, बिलबोर्ड संगीत पुरस्कार और एमटीवी वीडियो संगीत पुरस्कार शामिल हैं । दिसंबर 2018 में, उन्होंने अपना दूसरा स्टूडियो एल्बम इकारस फॉल्स जारी किया।
प्रारंभिक जीवन
ज़ैन जावद मलिक का जन्म १२ जनवरी १९९३ को ब्रैडफोर्ड, वेस्ट यॉर्कशायर, इंग्लैंड में हुआ था। उनके पिता, यासर मलिक, एक ब्रिटिश पाकिस्तानी हैं ; उनकी माँ, ट्रिकिया ब्रानन मलिक, आंशिक रूप से अंग्रेजी और आंशिक रूप से आयरिश मूल की हैं (उन्होंने अपनी शादी में इस्लाम में परिवर्तित हो गई)।  ज़ैन मलिक की एक बड़ी बहन, दोनिया और दो छोटी बहनें, लहरिहा और सफा हैं।
एक श्रमिक वर्ग के परिवार और पड़ोस में मलिक पूर्व बॉलिंग, ब्रैडफोर्ड सिटी सेंटर के दक्षिण में बड़ा हुआ। उन्होंने ब्रैडफोर्ड में लोअर फील्ड्स प्राइमरी स्कूल और टोंग हाई स्कूल में पढ़ाई की। मलिक ने कहा है कि उन्होंने बारह साल की उम्र में स्कूल जाने के बाद अपनी उपस्थिति पर गर्व करना शुरू कर दिया था, और एक किशोर के रूप में उन्होंने कला पाठ्यक्रम का प्रदर्शन किया और स्कूल की प्रस्तुतियों में दिखाई दिए। वह अपने पिता के शहरी संगीत रिकॉर्ड, मुख्य रूप से आर एंड बी, हिप हॉप, और रेग को सुनकर बड़े हुए हैं। उन्होंने स्कूल में होने पर रैप लिखना शुरू कर दिया, और पहली बार मंच पर गाया जब गायक जय सीन ने उनके स्कूल का दौरा किया। मलिक ने भी 15 साल से 17 साल की उम्र में दो साल तक बॉक्सिंग की । अपने संगीत कैरियर की शुरुआत करने से पहले, उन्होंने एक अंग्रेजी शिक्षक के रूप में अपना कैरियर बनाने की योजना बनाई थी।
निजी जीवन
जैन मलिक का नाम समय समय पर विभिन्न अभिनेत्रीयों के साथ जोडा गया इन्होने रिबेका फोरगस्न (अमेरिकन अभिनेत्री), पेरी ऐडवर्ड (सगीतकार) लारेन रिच, साथ सम्बन्ध रहे है वर्तमान में यह अमेरिकी माडल गिगी हदिद के जुडे हुये है।
कल्पना मोरपारिया
कल्पना मोरपारिया एक भारतीय बैंकर हैं। वह तैंतीस वर्षों के लिए उन्होने आईसीआईसीआई बैंक में काम किया था। वर्तमान में वह जेपी मॉर्गन इंडिया की मुख्य कार्यकारी अधिकारी हैं । कल्पना कई प्रमुख भारतीय कंपनियों के बोर्ड में एक स्वतंत्र निदेशक के रूप में काम करती हैं। वह बॉम्बे विश्वविद्यालय से कानून में स्नातक हैं और उन्होंने भारत सरकार द्वारा गठित कई समितियों में अपनी सेवाएं दी हैं। उन्हें फॉर्च्यून पत्रिका द्वारा अंतर्राष्ट्रीय व्यापार में पचास सबसे शक्तिशाली महिलाओं में से एक के रूप में स्थान दिया गया है।
प्रारंभिक जीवन
तीनो बहनों में से कल्पना मोरपारिया सबसे छोटी थी और उनका जन्म 30 मई 1949 को भवांडा और लक्ष्मीबेन तन्ना के लोहाना परिवार में हुआ था। छोटी उम्र में, उसके पिता की मृत्यु हो गई। 16 साल की उम्र में, उन्होंने अपनी स्कूली शिक्षा पूरी की और सोफिया कॉलेज फॉर वीमेन में विज्ञान की पढ़ाई के लिए शामिल हुईं और तब 1970 तक वह रसायन विज्ञान के साथ बीएससी में स्नातक हो। बाद में उसने लॉ की डिग्री हासिल की।
व्यवसाय
वह ICICI बैंक के जन्म के लिए जिम्मेदार थी जिसे उसने 1999 में न्यूयॉर्क स्टॉक एक्सचेंज के साथ सूचीबद्ध किया था। उसने 2002 में ICICI के साथ ICICI बैंक के विलय की सुविधा दी।
व्यापार में उन्नति
कल्पना ने 1975 से 1994 तक ICICI के कानूनी विभाग में काम किया। 1996 में वह महाप्रबंधक के रूप में नामित हुईं। तब वह कानूनी, नियोजन, कोषागार और कॉर्पोरेट संचार विभागों की प्रभारी थीं। 1998 में, उन्हें ICICI का एक वरिष्ठ महाप्रबंधक नामित किया गया था। वह मई 2001 में ICICI के निदेशक मंडल में शामिल हुईं।
मई 2002 में बोर्ड ने मोरपेरिया को कार्यकारी निदेशक नियुक्त किया। 2006 अप्रैल में फिर से उन्हें डिप्टी मैनेजिंग डायरेक्टर के रूप में नामित किया गया। इसके बाद उसे संयुक्त प्रबंध निदेशक बनाया गया। वह तब थोक, खुदरा, ग्रामीण और अंतर्राष्ट्रीय बैंकिंग, रणनीति, जोखिम प्रबंधन, अनुपालन, लेखा परीक्षा, कानूनी, वित्त, राजकोष, सचिवीय, मानव संसाधन प्रबंधन, कॉर्पोरेट संचार के लिए लेनदेन प्रसंस्करण और संचालन जैसी जिम्मेदारियों के साथ कॉर्पोरेट केंद्र की प्रभारी थी। 1 जून 2007 से 2012 तक पांच साल की अवधि के लिए, वह मुख्य रणनीति और संचार अधिकारी थीं।
आज वह जेपी मॉर्गन की सीईओ हैं, वह डॉ. रेड्डीज लैब, बेनेट एंड कॉलमैन, टाटा कंसल्टेंसी की सीएमसी लिमिटेड की स्वतंत्र निदेशक भी हैं। वह एयरटेल के सुनील मित्तल द्वारा संचालित भारती फाउंडेशन के परोपकारी कार्यों को देखती हैं। यह पंजाब, हरियाणा, उत्तर प्रदेश, पश्चिम बंगाल और तमिलनाडु में स्कूलों के निर्माण के साथ जुड़ा हुआ है और उपेक्षित स्कूलों को गोद लेता है।
उपलब्धियां
फॉर्च्यून इंडिया (2018) के अनुसार, वह भारत की 69 वीं सबसे शक्तिशाली महिला हैं।
कपूरथला जिला
तहसीलें
ज़िले में चार तहसीलें हैं:
आईएनएस कमोर्टा
आईएनएस कमोर्टा भारतीय नौसेना का स्‍टेल्‍थ पनडुब्‍बीरोधी कॉर्वेट युद्धपोत है जिसे 23 अगस्त 2014 को नौसेना में शामिल किया गया।
पृष्ठभूमि
आईएनएस कमोर्टा भारतीय नौसेना के नौसेना डिज़ाइन निदेशालय द्वारा परियोजना 28 के अंतर्गत बनाए जा रहे 4 स्‍टेल्‍थ पनडुब्‍बीरोधी कॉर्वेट्स में से पहला है। इसमें प्रयोग किए गए लगभग 90% साज़ोसामान स्वदेशी है। इस पोत का निर्माण गार्डन रीच शिपबिल्डर्स एण्ड इंजीनियर्स लिमिटेड ने किया है।
विशेषताएँ
110 मी० लंबाई तथा 14 मी० की चौड़ाई वाले इस पोत में दो डीज़ल इंजन लगे हैं। इसकी विस्थापन क्षमता 3500 टन है तथा यह 25 नॉट तक की गति से चल सकता है। इसमें 15 अधिकारीगण एवं 180 नाविकों के रहने की व्यवस्था है।
आयुध
इस पोत में पनडुब्‍बीरोधी रॉकेट तथा टॉरपीडो तैनात किए गए हैं। मध्यम व अति-निकट (Medium and Close-in) आयुध प्रणाली से भी यह पोत लैस है। स्वदेश में विकसित रेवती राडार इस पोत पर लगा है। यह पोत पनडुब्‍बीरोधी युद्धक से युक्त हेलीकॉप्टर को ले जाने में भी सक्षम है।
काकू नखाते
काकू नखाते मार्च, 2010 से बैंक ऑफ अमेरिका मेरिल लिंच की भारत में मुखिया और अध्यक्ष पद पर विराजमान हैं। इससे पहले वे जेपी मॉर्गन चेज एंड कंपनी में वाइस चेयरपर्सन का दायित्व संभाल चुकी हैं।
थोन्मि सम्भोट
थोन्मि सम्भोट (Thönmi Sambhoṭa, aka Tonmi Sambhodha;, Tib. ཐོན་མི་སམྦྷོ་ཊ་) को पारम्परिक रूप से तिब्बती लिपि के अन्वेषक माना जाता है तथा ७वीं सदी में सम कु पा और आरटैग्स क्यी 'जुग पा के लेखक थे। थोन्मि सम्भोट किसी भी पूराने तिब्बती इतिहास, अन्य प्राचीन सामग्री में उल्लेख नहीं मिलता। अमेरिकी भाषाविद रॉय एंड्रयू मिलर ने थोन्मि को ऐतिहासिक व्यक्ति के रूप में प्रदर्शित करने के लिए विभिन्न लेख लिखे हैं।
मिलकी-देवान गाँव, धनरूआ (पटना)
मिलकी-देवान धनरूआ, पटना, बिहार स्थित एक गाँव है।
आर. एस. सी. अन्देर्लेछ्त्
रॉयल स्पोर्टिंग क्लब अन्देर्लेछ्त, आमतौर पर अन्देर्लेछ्त् के रूप में जाना जाता है, ब्रुसेल्स में एक पेशेवर फुटबॉल क्लब आधारित है। अन्देर्लेछ्त, बेल्जियम प्रो लीग में खेलता है और बेल्जियम की सबसे सफल फुटबॉल टीम है। वे सबसे लगातार बेल्जियम चैम्पियनशिप खिताब के लिए रिकॉर्ड है, जब 1963-64 और 1967-68 के बीच लगातार 5 बेल्जियम चैंपियनशिप जीते है।
क्लब 1908 में स्थापित किया गया था, वे पहली बार 1921-22 में बेल्जियम के फुटबॉल में उच्चतम स्तर पर पहुंच गया था। उन्होंने द्वितीय विश्व युद्ध के बाद उनकी पहली बड़ी ट्रॉफी जीती, जब वे 1946-47 में लीग चैम्पियनशिप जीते थे। अपने मौजूदा स्टेडियम, कॉस्टैंट वानडेन स्टॉक स्टेडियम, पहले, 1983 में खोला गया था। वे बैंगनी और सफेद वर्दी में खेलते हैं। उन्की क्लब ब्रुग और स्टैंडर्ड लिज के साथ लंबे समय से चली आ रही प्रतिद्वंद्विता है।
नाज़ी पार्टी
नेशनल सोशलिस्ट जर्मन वर्कर्स पार्टी (जर्मन : Nationalsozialistische Deutsche Arbeiterpartei- नेशनलसोआलिस्टिसिच डॉयचे आर्बिटरपतेई ), या नाजी पार्टी/ नात्सी पार्टी जर्मनी में 1920 से 1945 तक एक राजनीतिक पार्टी थी। प्रथम विश्व युद्ध के बाद, यह पार्टी जर्मनी में नस्लवाद और कम्युनिस्ट विरोधी आंदोलन में निहित थी।
यह 1920 में स्थापित हुई, और 1921 में एडॉल्फ हिटलर ने इस पार्टी का नियंत्रण सम्भाल लिया। पहला विश्व युद्ध के बाद जर्मनी की बेरोजगारी, हीनता और यहूदी - विरोधी भावनाएँ उफान पर आ रहीं थीं, जिनपर राजनीति करके 1930 तक नाजी पार्टी जर्मनी में एक प्रमुख राजनीतिक पार्टी बन गई। 1933 में हिटलर को जर्मन चांसलर घोषित किया गया। इसके बाद, हिटलर और उसके नाजी समर्थकों ने जर्मनी में अन्य सभी राजनीतिक दलों को बर्खास्त कर दिया और राजनीतिक विरोधियों को जेल भेज दिया या उन्हें मार डाला। उसी वर्ष वाइमर गणराज्य का विलय करके नाजी जर्मनी का गठन हुआ और इस राष्ट्र का पूरा क़ब्ज़ा नाजी पार्टी के हाथों में आ गया। पार्टी ने जर्मनी की बेहद ख़राब आर्थिक हालत को कुछ ही वर्षों में सुधार दिया, किंतु इसके चलते सरकार क़र्ज़ के बोझ तले दब गई।
जर्मनी में रहने वाले वे सभी लोग जिन्हें पार्टी अवांछनीय मानती थी, इसकी ज़्यादतियों का शिकार हुए। फासीवादी कानूनों के दाम पर पार्टी ने ज़्यादातर यहूदियों  और साथ ही विकलांग, समलैंगिक, काले, मानसिक रूप से विकलांग, आदि लोगों का दमन किया। इस घटना को होलोकॉस्ट के रूप में जाना जाता है, जिसमें 60 लाख लोगों का नरसंहार किया गया था। इसकी वजह से यूरोप के क़रीब 70% यहूदियों ने अपनी जान गँवाई।
नाजी पार्टी मार्क्सवाद, लोकतंत्र, औद्योगिकीकरण आदि का पूरी तरह विरोध करती थी। इसके राजनीतिक विशेषज्ञ तानाशाही में विश्वास करते थे।
सलमा हायेक
सलमा वल्गार्मा हायेक जिमेनेज़ दी पिनौल्ट (Salma Valgarma Hayek Jiménez de Pinault, जन्म २ सितम्बर १९६६) एक मैक्सिकी अभिनेत्री, निर्देशक, टीवी और फ़िल्म निर्माता हैं। हायेक के परोपकारी कार्यों में महिलाओं के प्रति हिंसा के खिलाफ जागरूकता को बढ़ावा देना और अप्रवासियों के प्रति भेदभाव को ख़त्म करने जैसी चीज़ें शामिल हैं।
हायेक पहली ऐसी मैक्सिकन नागरिक हैं जिन्हें अकादमी पुरस्कार के लिए सर्वश्रेष्ठ अभिनेत्री के तौर पर नामांकित किया गया। मूक फ़िल्मों की अभिनेत्री डोलोरेस डेल रियो के बाद सलमा हायेक हॉलीवुड में काम करने वाले मेक्सिको के सबसे प्रख्यात लोगों में से एक हैं। सर्वश्रेष्ठ अभिनेत्री के रूप में अकादमी पुरस्कार के लिए नामांकित होने वाली तीन लातिनी अमरीकी अभिनेत्रियों में भी वो तीसरे स्थान पर हैं यानि दूसरे स्थान पर फर्नेंडा मोंटेनेग्रो के बाद (जबकि इन तीन अभिनेत्रियों में एक और हैं कैटलीना सैंडीनो मोरेनो)।
जुलाई २००७ में, हॉलीवुड रिपोर्टर ने लैटीनो पावर ५० यानि हॉलीवुड के लातिनी समुदाय के सबसे प्रभावशाली सदस्यों की सूची के शुरूआती अंक में हायेक को चौथे स्थान पर रखा। इसी महीने के दौरान, एक सर्वेक्षण में ३,००० प्रसिद्ध व्यक्तियों (स्त्री और पुरुष) में से हायेक को "सबसे आकर्षक (सेक्सी) व्यक्तित्व" के रूप में चुना गया, इस सर्वेक्षण के अनुसार, "अमेरिका की 65 प्रतिशत जनता हायेक के लिए 'सेक्सी' शब्द का प्रयोग करेगी"। दिसम्बर 2008 में, एन्टरटेनमेंट वीकली ने हायेक को "टीवी पर आने वाले 25 सबसे स्मार्ट लोगों" की सूची में १७वां स्थान दिया।
प्रारंभिक जीवन
हायेक का जन्म हुआ कोआत्ज़ाकोअल्कोज़, वेराकृज़, मेक्सिको में. हायेक डायना जीमेनेज़ मेडिना नामक एक ओपेरा गायक और प्रतिभाशाली स्काउट तथा तेल कंपनी में कार्यकारी अधिकारी के रूप में कार्य करने वाले सामी हायेक डोमिन्गुएज़ की बेटी हैं। सामी हायेक डोमिन्गुएज़ एक बार कोआत्ज़ाकोअल्कोज़ के मेयर के पद के उम्मीदवार भी रहे।  हायेक के पिता लेबनान मूल के मेक्सिकन हैं जो विस्थापित हो कर मेक्सिको शहर आये थे, जबकि उनकी माँ स्पेनिश मूल की मेक्सिकन है। उनका पहला नाम 'सलमा', अरबी का एक शब्द है जिसका अर्थ है "भयरहित"। एक अमीर, धार्मिक केथोलिक परिवार में उनकी परवरिश हुई। बारह वर्ष की आयु में उन्हें अकैडेमी ऑफ़ सेक्रेड हार्ट, ग्रैंड कोटू, लुसियाना में भेजा गया। वहां पता चला कि उन्हें डिसलेक्सिया था। वह ओलंपिक्स में भाग लेने की आकांक्षा रखने वाली एक पारंगत जिमनास्ट भी थीं, परन्तु उनके पिता ने मेक्सिकन राष्ट्रीय टीम में भर्ती होने से उनको रोक दिया। अकादमी चलाने वाली सिस्टर (धर्मानुसार) ने उनके व्यवहार में समस्याएं होने का हवाला देते हुए उन्हें अकादमी से निकाल दिया, अतः वो वापस मेक्सिको लौट गयीं। बाद में उन्हें अपनी चाची के साथ रहने के लिए ह्यूस्टन, टेक्सास भेज दिया गया, १७ साल की उम्र तक वो वहीँ रहीं। उन्होंने मेक्सिको शहर के कॉलेज में दाखिला लिया, जहां उन्होंने युनिवर्सीडैड इबेरोमेरिकाना में अंतर्राष्ट्रीय संबंधो की पढाई की। अपने परिवार को आश्चर्य में डालते हुए, उन्होंने अभिनेत्री के रूप में अपना भविष्य बनाने के लिए पढ़ाई बीच में ही छोड़ दी।
मेक्सिको
23 की उम्र में, हायेक ने टेरेसा (1998) में शीर्षक भूमिका की, जोकि मेक्सिको में सीमित अंकों तक चलने वाला एक सफल टीवी धारावाहिक (टेलेनोवेला) था, जिसने उन्हें मेक्सिको में एक स्टार बना दिया। 1994 में, हायेक ने एल कालिजोंन डी लोस मिलाग्रोस (मिरेकल ऐली) फिल्म में काम किया, जिसने मक्सिकन सिनेमा के इतिहास में किसी भी दूसरी फिल्म से ज्यादा पुरस्कार जीते हैं। हायेक को उनके प्रदर्शन के लिए एरियल पुरस्कार के लिए नामांकित किया गया।
हॉलीवुड में अभिनय का शुरूआती दौर
हायेक 1991 में स्टेल्ला एड्लेर के मार्गदर्शन में अभिनय सीखने लॉस एंजिल्स, कैलिफोर्निया आ गयीं. अंग्रेजी में उन्हें सीमित बातचीत करना ही आता था जोकि दरअसल उनके डिसलेक्सिया से पीड़ित होने की वजह से था। रॉबर्ट रोड्रीगुज़ और उनकी निर्माता पत्नी एलिज़ाबेथ ऐवेलन ने जल्द ही हायेक को वो मौका दिया जिसकी उन्हें ज़रुरत थी यानि 1995 में आई फिल्म डेसपरेडो में एंटोनियो बैंडेराज़ के साथ एक मुख्य भूमिका। इस फिल्म ने होलिवुड का ध्यान आकर्षित किया, क्योंकि फिल्म देखने जाने वाले लोग भी रोड्रीगुएज़ की ही तरह हायेक को देखकर चकित रह गए। निर्देशक की ओर हायेक की वफादारी के चलते, उन्होंने बाद में मास्क ऑफ़ ज़ोरो में कैथरीन ज़ीटा-जोन्स को मिलने वाली भूमिका करने से तब मना कर दिया जब रोड्रीगुएज़ ने इस फिल्म को छोड़ दिया।
रोमांटिक हास्य फिल्म फूल्स रश इन में मेथ्यु पेरी के साथ हायेक प्रमुख भूमिका में थीं। उन्होंने डेसपरेडो की सफलता के बाद उन्होंने फ्रॉम डस्क टिल डॉन में पिशाचों की रानी के रूप में एक संक्षिप्त लेकिन यादगार भूमिका अदा की जिसमें उन्होंने एक टेबल के ऊपर सर्प नृत्य किया था। 1999 में, उन्होंने बड़े बजट की फिल्म वाइल्ड वाइल्ड वेस्ट में विल स्मिथ के साथ काम किया और केविन स्मिथ की डोग्मा में एक सहायक भूमिका निभायी। सन् 2000 में, हायेक ने बेनिसियो डेल टोरो के साथ ट्रैफिक में एक ऐसी भूमिका की जिसके लिए उन्होंने श्रेय नहीं लिया। 2003 में, उन्होंने वंस अपोन अ टाइम इन मेक्सिको, जो कि मराची के तीन भागों में से आखिरी फिल्म थी, में अपनी डेसपरेडो में निभाई हुई भूमिका को दोहराया।
हॉलीवुड में बाद में किये गए कार्य: निर्देशक, निर्माता और अभिनेत्री के तौर पर
2000 के आसपास, हायेक ने एक फिल्म निर्माण कंपनी वेंटानारोसा शुरू की, जिसके माध्यम से उन्होंने फिल्म और टेलीविजन कार्यक्रम बनाना शुरू किया। निर्माता के तौर पर उनके द्वारा बनाया गया पहली फिल्म थी 1999 की एल कोरोनेल नो तिएनी कुइन ली एस्क्रिबा, जिसे मेक्सिको ने उस साल आधिकारिक तौर पर ऑस्कर में सर्वश्रेष्ठ विदेशी फिल्म की प्रतियोगिता में भेजा।
हायेक 2002 में प्रदर्शित हुई फिल्म फ्रीडा की सह-निर्माता थीं। इस फिल्म में फ्रीडा कालो के रूप में हायेक और उनके बेवफा पति डिएगो रिवेरा के रूप में अल्फ्रेड मोलिना ने अभिनय किया था, फिल्म का निर्देशन जुली टेमर ने किया था और इसमें कई सहायक और छोटी भूमिकाओं में (वेलेरिया गोलिनो, अश्ले जुड़, एडवर्ड नोर्टन, जेओफ़्री रश) और छोटी लेकिन प्रमुख भूमिका में (एंटोनियो बैंडेराज़) कई और सितारे भी थे। इस फिल्म में अपने अभिनय के लिए उन्हें अकादमी पुरस्कार में सर्वश्रेष्ठ अभिनेत्री के तौर पर नामांकित किया गया। इसी के साथ हायेक कैटी जुराडो और एड्रीऐना बर्राज़ा के साथ उन मात्र तीन मेक्सिकन अभिनेत्रियों में शामिल हो गयीं जिन्हें अकादमी पुरस्कार के लिए नामांकित किया गया है। फिल्म ने दो ऑस्कर जीते।
2001 में आई "इन दी टाइम ऑफ़ बटरफ्लाईस ", जूलिया एल्वारेज़ की इसी नाम से आई एक पुस्तक पर आधारित थी और इसमें मिराबल बहनों के जीवन को दिखाया गया था। इस फिल्म में, सलमा हायेक ने इन बहनों में से एक 'मिनर्वा' की भूमिका निभायी थी और एडवर्ड जेम्स ओल्मोस ने डोमिनकन तानाशाह रफेल लियोनिडास ट्रूजिलो का किरदार किया जिसका ये बहनें विरोध करती थीं। मार्क एंथोनी ने मिनर्वा के पहले प्यार की संक्षिप्त भूमिका निभायी जिसने मिनर्वा की उसकी क्रांतिकारी गतिविधियों की प्रेरणा दी।
2003 में, हायेक ने एक शो टाइम फिल्म द मैल्डोनाडो मिरैकल का निर्माण और निर्देशन किया जिसने उन्हें बाल/युवा/पारिवारिक कार्यक्रमों में विलक्षण निर्देशन के लिए एक डेटाइम एमी पुरस्कार जिताया। दिसम्बर 2005 में, उन्होनें प्रिन्स के लिए "टे एमो कोराज़ों" ("आई लव यु, स्वीट हार्ट") नाम के एक म्यूजिक वीडियो का निर्देशन किया जिसे हायेक की अच्छी दोस्त म़िया मैस्त्रो पर फिल्माया गया।
हायेक अग्ली बेटी की कार्यकारी निर्माता हैं, जोकि सितम्बर 2006 से लगातार विश्व भर में प्रसारित की जा रही एक टीवी श्रृंखला है। हायेक ने बेन सिल्वर्मेंन के साथ मिलकर अमेरिकन टीवी के लिए इस श्रृंखला का रूपांतरण भी बनाया, बेन ने कोलंबिया के टेलेनोवेला यो सोय ला फी से वर्ष 2001 में इस धारावाहिक की पटकथा तथा अधिकार लिए थे। इसे मूल रूप से 2004 में एनबीसी के लिए आधे घंटे के सिटकॉम (ऐसा कार्यक्रम जिसकी कहानी में अजीबो-गरीब हास्यास्पद घटनाएं या परिस्थितियां होती हैं) के रूप में बनाया गया था, बाद में साल 2006-2007 में प्रदर्शित करने के लिए इसी कार्यक्रम को ऐबीसी द्वारा सिल्वियो होरटा के निर्देशन में भी बनाया गया। हायेक ने अग्ली बेटी में एक पत्रिका की सम्पादक सोफिया रेयेस के रूप एक अतिथि भूमिका निभाई। उन्होंने उसी शो में ही दिखाए जाने वाले एक टेलेनोवेला में अभिनेत्री के तौर पर एक विशिष्ट भूमिका भी की। यह कार्यक्रम योग्यता और लोकप्रियता के आधार पर जल्दी ही हिट हो गया और इसे साल 2007 में सर्वश्रेष्ठ हास्य श्रृंखला के लिए गोल्डेन ग्लोब पुरस्कार भी दिया गया। सोफिया के तौर पर हायेक के प्रदर्शन के लिए 59वे प्राइमटाइम एमी पुरस्कार में उन्हें हास्य श्रृंखला में "अतिथि अभिनेत्री के रूप में विलक्षण प्रदर्शन" के पुरस्कार के लिए नामांकित किया गया।
हायेक फिलहाल इसा लोपेज़ द्वारा लिखित एक स्पैनिश रोमांटिक कोमेडी ला बैंडा को विकसित और निर्मित कर रही हैं जिसकी कहानी मेक्सिको में घटती है।
हाल ही में हायेक ने ३० राक में जैक डॉनैघी की माँ की देख-भाल करने वाली नर्स की भूमिका की जिसे जैक पसंद करता है।
हायेक ग्रोन अप्स में ऐडम सैंडलर की पत्नी की भूमिका निभायेंगी जिसमे उनके सह कलाकार क्रिस राक और केविन जेम्स होंगे।
गायन के क्षेत्र में उनकी ख्याति
हायेक ने तीन फिल्मों में गाने गाए हैं। उनका पहला गाना डेसपरेडो के लिए गाया गया क़ुएदते एकुई था। फ्रीडा में उन्होंने लोस वेगा बैंड के साथ मेक्सिकन लोक गीत ला ब्रूजा गाया। उन्होंने सिएंते मी अमोर गाना भी रिकॉर्ड किया जो वंस अपोन अ टाईम इन मेक्सिको में फिल्म में अंत में दिखाए जाने वाले नामों के साथ आता है। उन्होनें "एक्रोस दी यूनिवर्स" में एक गायिका नर्स के रूप में हेपीनेस इज अ वार्म गन में भी अपना योगदान दिया।
प्रचार का कार्य
हायेक फरवरी 2004 से एवोन कोस्मेटिक की प्रवक्ता रही हैं। इसके पहले 1998 में वो रेवलॉन की प्रवक्ता थीं। सन् 2001 में, उन्होंने शोपर्ड के लिए मोड़लिंग की और 2006 में मारियो टेस्टीनो द्वारा खिंची गयी तस्वीरों के माध्यम से वो काम्परी विज्ञापन में दिखायी दीं। अप्रैल 3 को, उन्होंने साथी मेक्सिकन अभिनेत्री मारिया फेलिक्स से प्रेरित होकर कार्टीयेर की घडी ला डोना का शुरूआती प्रचार किया।
हायेक लिंकन कार के लिए स्पैनिश भाषा के व्यावसायिक विज्ञापनों की श्रृंखला में भी दिखाई दीं। फलस्वरूप लातिन अमरीकी मूल के लोगों के बीच लिंकन नेविगेटर की बिक्री बारह प्रतिशत तक बढ़ गयी।
कला में
2006 के बसंत में, सेंट ऐंटोनियो, टेक्सस स्थित द ब्ल्यू स्टार समकालीन कला केंद्र ने मुराल चित्रकार जोर्ज एप्स और फिल्म निर्माता रोड्रिगुएज़ के 16 चित्रों की प्रदर्शनी लगायी जिसमे हायेक को एजटेक देवी इत्ज़पैपलोटील के तौर पर दर्शाया गया।
व्यक्तिगत जीवन
हायेक सहज रूप से एक अमरीकी नागरिक है। 1999 से 2003 के बीच अभिनेता एडवर्ड नोर्टन के साथ और फिर 2003 में जोश लुकास के साथ उनके प्रेम सम्बन्ध रहे। वह स्पेनिश अभिनेत्री पेनेलोपे क्रूज़ की अच्छी दोस्त हैं और उनके साथ हायेक ने 2006 में आयी फिल्म बैनडिडास में अभिनय भी किया है। हायेक ने राम्था स्कूल ऑफ़ इनलाईटमेंट में शिक्षा ली। उनके भाई, सामी हायेक एक डिज़ाईनर हैं जिनकी टार्गेट के अंतर्गत अपने डिज़ाइन किये गए कपड़ों की पूरी और उनके ग्राहकों में लुईस व्युइटन, ब्रैड पिट और मैक्सिकन सरकार शामिल हैं।
हायेक प्राय पात्रों को निभाने में पद्धति अभिनय (जिसमें अभिनेता या अभिनेत्री वास्तविक जीवन में भी उन्हीं पात्रों की तरह जीते हैं जिसे वो उस वक्त अदा कर रहे हैं) का प्रयोग करती हैं। जब उन्हें फ्रीडा कालो की भूमिका के लिए चुना गया, तो उन्होंने इस पात्र को निभाने लिए धूम्रपान करते समय असली सिगरेट का प्रयोग किया। इसका परिणाम यह निकला की उन्होंने खुद स्वीकार किया कि उन्हें धुम्रपान करने की आदत लग गई जिसे वो फ़िलहाल छोड़ने का प्रयत्न कर रही हैं।
9 मार्च 2007 को, हायेक ने इस बात की पुष्टि की कि वो पीपीआर सीईओ फ्रेंकोइस-हेनरी पिनौल्ट के साथ अपने पहले बच्चे की माँ बनने वाली हैं। 21 सितम्बर 2007 को, उन्होंने बेटी वैलेंटीना पैलोमा पिनौल्ट के रूप में अपने पहले बच्चे को लोस एंजेल्स, केलिफोर्निया के सीडर्स-सिने मेडिकल सेंटर में जन्म दिया। 18 जुलाई 2008 को, हायेक और पिनौल्ट ने अपनी सगाई टूटने की घोषणा कर दी। बाद में उनके बीच फिर मिलाप हो गया और 2009 में वैलेंटाइन्स डे को पेरिस में उन्होंने शादी कर ली। 25 अप्रैल 2009 को उन्होंने वेनिस में दुबारा शादी की।
समर्थन
उनकी बेटी के जन्म के बाद से ही उन्होंने दुनिया भर के विकासशील देशों में माताओं की सहायता की है और पैम्पर और यूनिसेफ के साथ मिलकर माँ तथा नवजात शिशु के जीवन को खतरे में डालने वाले टिटनेस को रोकने में सहायता प्रदान की है। वो पैम्पर/यूनिसेफ भागीदारी प्रयास 1 पैक = 1 वैक्सीन कार्यक्रम के बारे में लोगों को जागरूक करने के लिए एक वै्श्विक प्रवक्ता के रूप में कार्य कर रही हैं।
हायेक शिशुओं को स्तनपान कराने का भी समर्थन करती हैं क्योंकि इससे उनकी प्रतिरक्षा प्रणाली बेहतर होती है और इसके अन्य कई लाभ भी हैं। सीएरा लियोन में युनिसेफ़ के तथ्य अन्वेषण दौरे में एक ऐसे शिशु को स्तनपान कराया जो एक हफ्ते से भूखा था क्योंकि उसकी माँ दूध न बनने की वजह से उसे स्तनपान नहीं करा पा रही थी।
हर की दून घाटी
हर की दून (जिसका अर्थ ईश्वर की घाटी है) उत्तराखण्ड के उत्तरकाशी जिले मे यमुना की सहायक रुपिन व सूपिन नदियों के आस-पास फतेह पर्वत की गोद मे बसा क्षैत्र है। यह उच्च हिमालय के निकट स्थित एक अत्यन्त दुर्गम अन्चल है। उत्तर मे हिमाचल के किन्नोर व पूर्व मे तिब्बत से सटा हर की दून का इलाका अपने भीतर गोविन्द पशु विहार वन्य जीव अभयारण्य को समेटे है। यहाँ यात्री ट्रैकिन्ग के लिये आते हैं। घाटी की पृष्ठभूमि में २१००० फ़ीट की ऊंचाई वाली स्वर्गारोहिणी चोटी भी दिखाई देती है, जिसके बारे में मान्यता है कि महाभारत काल में युधिष्ठिर अन्य पाण्डवों सहित इसी शिखर से स्वर्ग को गये थे।
आवागमन
यमुनोत्री मार्ग पर नौगांव से बांए मुड़कर यात्री बस द्वारा पुरोला,मोरी होते हुए नेटवाड़ पहुँच कर आगे जीप आदि हल्के वाहनों से सांकरी ग्राम तक जा सकते हैं। इससे आगे का सारा मार्ग अत्यन्त मनोरम है, किन्तु उतना ही कठिन भी है और पैदल ही तय करना पड़ता है। सूपिन नदी के किनारे-किनारे तालुका,गन्गाड़,ओस्ला आदि ग्रामीण बस्तियों तथा राजमा, आलू व चौलाई के खेतों के पास से निकलते हुए, कलकत्ती धार नामक थका देने वाली चढा़ई को पार करके अन्त मे हर की दून में पहुँचते हैं।
घाटी
इस घाटी का सौन्दर्य अलौकिक है। यहां से लगभग दस कि•मी• आगे स्वर्गारोहिणी पर्वत के चरणों मे स्थित जौन्धार ग्लेशियर ही सूपिन नदी का उद्गम है। इस पूरे पैदल यात्रा मार्ग मे गढ़वाल मन्डल विकास निगम द्वारा उचित मूल्य पर पर्यटकों के लिए रहने-खाने की पर्याप्त व्यवस्था है। पौराणिक मान्यता है कि स्वर्गारोहिणी पर्वत से होकर ही युधिष्टर स्वर्ग को गये थे।
दाता चोली खुर्द गाँव, अतरौली (अलीगढ़)
दाता चोली खुर्द अतरौली, अलीगढ़, उत्तर प्रदेश स्थित एक गाँव है।
नेता विपक्ष (यूनाइटेड किंगडम)
नेता विपक्ष किसी भी देश की संसद की सदन में सामान्यत: दूसरे सबसे बड़े दल का चुना हुआ नेता होता है। यह हर जगह दूसरे सबसे बडे दल का नेता हो यह जरूरी नहीं, जैसे यूनाइटेड किंगडम में ऐसा है जबकि भारत की संसद में ऐसा नहीं है। इसका मुख्य कार्य सदन में सरकार के खिलाफ विपक्ष का नेतृत्व करना होता है। इस पृष्ठ में १८०७ के बाद से यूनाइटेड किंगडम के दोनों सदनों में पूर्ण अथवा कार्यकारी नेता विपक्ष की भूमिका निभाने वाले नेताओं की सूची है। इसके पहले नेता विपक्ष का पद कई दशकों तक चार्ल्स जेम्स फॉक्स के पास था।
१९११ से पहले तक दोनों सदनों के नेताओं का दर्ज़ा एक ही था जब तक की कोई एक पार्टी का भूतपूर्व प्रधानमंत्री ना हो। ऐसा भूतपूर्व प्रधानमंत्री पूरे विपक्ष का नेता माना जाता था। १९११ से बाद से हाउस ऑफ कॉमन्स का नेता विपक्ष ही पूरे विपक्ष के लिये नेता विपक्ष माना जाता था। ऐसे संपूर्ण विपक्ष के नेताओं का नाम मोटे अक्षरों में दिया गया है। कार्यकारी नेताओं के नाम जब तक की वो चुने हुए नेता विपक्ष ना बन गए टेढे अक्षरों में हैं।
1827–30 में दोनों मुख्य दलों के विखंडन की वजह से, उस दौरान नेता और मुख्य विपक्षी दल अस्थायी थे।
नेता के नाम के आगे "+" चिन्ह दर्शाता है कि उस नेता की अपने कार्यकाल के दौरान मृत्यु हो गयी।
इन्हें भी देखें
ब्रिटेन के प्रधान मन्त्री
दंडेपल्ली, मंचेरियल
दंडेपल्ली (Dandepalle) भारत के तेलंगाना राज्य के मंचेरियल ज़िले में स्थित एक गाँव है।
तुषार कपूर
तुषार कपूर हिन्दी फ़िल्मों के एक प्रसिद्ध अभिनेता वह जाने माने अभिनेता जितेन्द्र के पुत्र एवं टेलीविजन और फ़िल्म जगत की हस्ती एकता कपूर के भाई हैं। तथा वे हंसमुख स्वभाव के अभिनेता है/
फ़िल्मी कारकीर्द
तुषार कपूर ने साल २००१ में फ़िल्म मुझे कुछ कहना है से अपने कैरियर की शुरूआत की थी। जिसने उन्हें फ़िल्मफेयर सर्वश्रेष्ठ नवागत पुरस्कार नामांकन दिलाया।
सर्जना (पत्रिका)
सर्जना
सर्जना बी. आई. टी., सिंदरी से प्रकाशित होने वाली वार्षिक संस्थान पत्रिका है। इसका माध्यम हिंदी और अंगरेजी दोनों है। यह मुख्या रूप से साहित्य को समर्पित है। इस पत्रिका का आरम्भ सामानांतर के नाम से हुई कालांतर में इसका नाम सर्जना हो गया। इसके मुख्या संरक्षक निदेशक, बी. आई. टी., सिंदरी श्री एस.के.सिंह. हैं। इसके वर्तमान संयोजक डॉ॰ए. के. एस. चौधरी हैं। इसके मुख्य प्राध्यापक श्री रवि शंकर प्रसाद हैं। इसके वर्तमान मुख्य संपादक श्री मनीष वत्स हैं।
चयन प्रक्रिया
इसके सदस्यों का चयन बी. आई. टी., सिंदरी के प्रथम सेमेस्टर के छात्रों के बीच से होता है। सर्जना में चयन हेतु रचनाशीलता, सहज साहित्यिक प्रतिभा की परख की जाती है। इसके लिए एक लिखित परीक्षा हिंदी अथवा अंग्रेजी में ली जाती है। तत्पश्चात अंतर्वीक्षा का एक सत्र होता है। इनका चयन सर्जना में पत्रकार के रूप में प्रारंभ होता है।
सर्जना और सर्जना वितान
सर्जना वितान सर्जना के पूर्ववर्ती सदस्यों द्वारा संचालित मुख्य मार्गदर्शी संस्था है। तथापि इसमें सर्जना के अंतिम वर्ष के छात्र भी शामिल हैं। इसका वार्षिक आयोजन सर्जना विसंवाद है। इसका आयोजन एक साहित्यिक महोत्सव कि तरह होता है।
गुर्रेवु, दंडेपल्लि मण्डल
गुर्रेवु, दंडेपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
काफली, लोहाघाट तहसील
काफली, लोहाघाट तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
मुजफ्फरपुर गाँव, धनरूआ (पटना)
मुजफ्फरपुर धनरूआ, पटना, बिहार स्थित एक गाँव है।
शरीयत
शरीयत (अरबी: شريعة‎), जिसे शरीया कानून और इस्लामी कानून भी कहा जाता है। इस कानून की परिभाषा दो स्रोतों से होती है। पहला इस्लाम का पन्थग्रन्थ क़ुरआन है और दूसरा इस्लाम के पैग़म्बर मुहम्मद द्वारा दी गई मिसालें हैं (जिन्हें सुन्नाह कहा जाता है)। इस्लामी कानून को बनाने के लिए इन दो स्रोतों को ध्यान से देखकर नियम बनाए जाते हैं। इस कानून बनाने की प्रक्रिया को 'फ़िक़्ह' (, fiqh ) कहा जाता है। शरीयत में बहुत से विषयों पर मत है, जैसे कि स्वास्थ्य, खानपान, पूजा विधि, व्रत विधि, विवाह, जुर्म, राजनीति, अर्थव्यवस्था इत्यादि।
पारंपरिक "शरिया" प्रथाओं में से कुछ में गम्भीर मानवाधिकार का उल्लंघन है। शरिया की भूमिका दुनिया भर में एक विवादित विषय बन गई है।  इस बात पर बहस चल रही है कि क्या शरीयत लोकतंत्र, मानवाधिकार, विचार की स्वतंत्रता, महिलाओं के अधिकार, एलजीबीटी अधिकारों और बैंकिंग के अनुकूल है या नहीं।  स्ट्रासबर्ग में यूरोपीय मानवाधिकार न्यायालय (ईसीटीएचआर) ने कई मामलों में फैसला सुनाया कि शरिया "लोकतंत्र के मौलिक सिद्धांतों के साथ असंगत" है।
शरिया को केवल कानून कहना या समझना बहुत बडी अनभिज्ञता है। शरिया में मानव के लगभग सभी कार्यों को स्थान दिया गया है। शरिया में पैगम्बर मुहम्मद की, इस्लाम की, और कुरान की आलोचना को कड़ाई से निषिद्ध किया गया है। इसमें जिहाद के बारे में और जिहाद की परिभाषा दी गयी है। शरिया के अनुसार तब तक जिहाद जारी रखना चाहिए जब तक पूरा विश्व शरिया की शरण में न आ जाए (अर्थात, सभी मनुष्य शरिया के अनुसार जीवन जीना ना शुरू कर दे)। शरिया के अनुसार सभी काफिर और गैर-मुसलमानों को धिम्मी बनाना है।
मुसलमान यह तो मानते हैं कि शरीयत अल्लाह का कानून है लेकिन उनमें इस बात को लेकर बहुत अन्तर है कि यह कानून कैसे परिभाषित और लागू होना चाहिए। सुन्नी समुदाय में चार भिन्न फ़िक़्ह के नजरिये हैं और शिया समुदाय में दो। अलग देशों, समुदायों और संस्कृतियों में भी शरीयत को अलग-अलग ढँगों से समझा जाता है। शरीयत के अनुसार न्याय करने वाले पारम्परिक न्यायाधीशों को 'काज़ी' कहा जाता है। कुछ स्थानों पर 'इमाम' भी न्यायाधीशों का काम करते हैं लेकिन अन्य जगहों पर उनका काम केवल अध्ययन करना-कराना और पान्थिक नेता होना है। इस्लाम के अनुयायियों के लिए शरीयत इस्लामी समाज में रहने के तौर-तरीकों, नियमों के रूप में कानून की भूमिका निभाता है। पूरा इस्लामी समाज इसी शरीयत कानून या शरीयत कानून के अनुसार से चलता है।
दाता चोली बुजुर्ग गाँव, अतरौली (अलीगढ़)
}
दाता चोली बुजुर्ग अतरौली, अलीगढ़, उत्तर प्रदेश स्थित एक गाँव है।
अर्जुन वाजपेयी
अर्जुन वाजपेयी एक भारतीय पर्वतारोही हैं। उन्होने 23 मई 2016 को विश्व की पांचवी सबसे ऊंची चोटी माउंट मकालू (8,463 मी.ऊंची) पर तिरंगा फहराने में सफलता प्राप्त की। इस चोटी पर चढ़ने वाले सबसे कम उम्र के पर्वतारोही हैं। इससे पहले वे विश्व की सबसे ऊंची चोटी माउंट एवरेस्ट, विश्व की चौथी सबसे ऊंची चोटी ल्होत्से व विश्व की आठवीं सबसे ऊंची चोटी मानसलु पर चढ़ चुके हैं। इसके साथ ही वे विश्व के पहले ऐसे पर्वतारोही बन गए हैं, जिन्होंने सबसे कम उम्र में 8,000 मीटर से ऊंची चार चोटियों पर चढ़ाई की है।
अव्यवहित अनुमान
अव्यवहित अनुमान (Immediate inference) वह अनुमान है जो केवल एक कथन या प्रतिज्ञप्ति से निकाला जा सकता है। उदाहरण के लिए, "सभी टोड हरे हैं" कथन से, अव्यवहित अनुमान लगाया जा सकता है कि "ऐसा नहीं है कि कोई भी टोड हरा नहीं है " या "कोई भी टोड गैर-हरा नहीं है" (प्रतिवर्तित, Obverse)। ऐसे कई अव्यवहित अनुमान हैं जो तार्किक प्रचालन का उपयोग करके वैध रूप से किए जा सकते हैं, जिसका परिणाम दिए गए कथन के तार्किक रूप से समकक्ष कथन रूप है। ऐसे अमान्य अव्यवहित अनुमान भी हैं जो कि न्यायवाक्य तर्कदोष हैं।
अमान्य अव्यवहित अनुमान
विपरीत, उप-विपरीत और उपाश्रयण संबंधों के गलत अनुप्रयोग के मामले (ये विरोध के पारंपरिक वर्ग में हैं, विरोध के आधुनिक वर्ग में नहीं।) क्रमशः अवैध विपरीत, अवैध उप-विपरीत और अवैध उपाश्रयण कहलाते हैं। अंतर्विरोधी संबंध के गलत अनुप्रयोग के मामले (यह संबंध विरोध के पारंपरिक और आधुनिक दोनों वर्गों में है।) इतने दुर्लभ हैं, कि "अवैध अंतर्विरोधी" तर्कदोष को आमतौर पर मान्यता नहीं दी जाती है। नीचे इन मामलों के उदाहरण दिखाए गए हैं।
वीडियो होस्टिंग सेवा
ऑनलाइन वीडियो प्लेटफॉर्म (offline video platform; ओवीपी), वीडियो होस्टिंग सेवा द्वारा प्रदत वो सुविधा है जिसमें उपयोगकर्त्ता को इंटरनेट पर वीडियो सामग्री को अपलोड करने, संरक्षित करने और पुनः चलाने की अनुमति देता है।
कोरोनाविरिडाए
कोरोनाविरिडाए (Coronaviridae) वायरस का एक जीववैज्ञानिक कुल है। इसकी सदस्य जातियों को इलेक्ट्रॉन सूक्ष्मदर्शी से देखने पर सूर्यग्रहण में दिखने वाली कोरोना जैसे उभराव दिखते हैं, जिस से इसका यह नाम पड़ा। यह आरएनए वायरस होते हैं जिनमें आरएनए के एक-रेशा और उसे ढेपता हुआ प्रोटीन का एक खोल होता है। कोरोनावायरस इसी कुल का सदस्य हैं। कोरोनाविरिडाए कुल में लगभग 40 ज्ञात जातियाँ हैं, जिन्हें 23 उपवंशों, 5 वंशों और 2 उपकुलों में श्रेणीकृत करा गया है।
पटियाला जिला
पटियाला ज़िला भारत के पंजाब राज्य का एक ज़िला है। ज़िले का मुख्यालय पटियाला है।
तहसीलें
ज़िले में पाँच तहसीलें हैं:
मुत्यंपेट, दंडेपल्लि मण्डल
मुत्यंपेट, दंडेपल्लि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
ईगर सीद
रूसी कवि, निबन्धकार और अन्वेषक ईगर सीद, (Игорь Сид / Igor Sid) वास्तविक नाम ईगर सीदअरेन्का (Игорь Олегович Сидоренко / Igor Olegovich Sidorenko) का जन्म 1963 में सोवियत क्रीमियाई प्रदेश में हुआ था। रूस में वे अनेक अन्तरराष्ट्रीय सांस्कृतिक और वैज्ञानिक परियोजनाओं के संयोजक के रूप में भी प्रसिद्ध हैं। द्‍निप्रापित्रोव्स्क विश्वविद्यालय से जीवविज्ञान में एम०ए० करने के बाद एक जीव-वैज्ञानिक के रूप में उन्होंने अण्टार्कटिक प्रदेश की यात्राओं के अलावा हिन्द महासागर में फैले द्वीपों और अफ़्रीका के अनेक देशों में सम्पन्न हुए कई वैज्ञानिक अभियानों में हिस्सा लिया।
जीवन और साहित्य
ईगर सीद की कविताएँ रूस में और रूस के बाहर अन्य देशों में प्रकाशित होने वाले रूसी कविता के प्रमुख संकलनों में शामिल हैं। सन 2012 में ईगर सीद का कविता सँग्रह ’कपटी क्रीमियाई’ (कवारनी क्रीमत्सि) रूस के साहित्यिक ’नॉन कनफ़र्मिज़्म’ पुरस्कार की अन्तिम सूची में शामिल था। अब तक इनकी कविताओं के अनुवाद हिन्दी और अँग्रेज़ी भाषाओं के अलावा अरमेनियाई, मलाया, नीदरलैण्डी, रुमानियाई, उक्रअईनी और फ़्रांसीसी भाषाओं में प्रकाशित हो चुके हैं। इनके निबन्धों के अनुवाद जर्मन भाषा की ’तागेससाईतुँग’ (Tageszeitung) और जापानी भाषा की ’गेन्दाई सीसो’ (Gendai Shiso) जैसी प्रमुख पत्रिकाओं में छपे हैं।
वैज्ञानिक गतिविधियाँ
1995 में ईगर सीद ने ’जीओपोएटिक्स’ (Geopoetics) नामक एक नई वैज्ञानिक अवधारणा प्रस्तुत की थी और उसके सिद्धान्त पेश किए थे। 1996, 2009 और 2018 में वे  ’जीओपोएटिक्स’ पर रूस में हुए तीन अन्तरराष्ट्रीय वैज्ञानिक सम्मेलनों के आयोजक और मेज़बान रहे। इसके अलावा वे रूसी यात्रा सिद्धान्त के विकास में भी प्रमुख भूमिका निभा रहे हैं। ईगर सीद पशु दृष्टान्त संग्रह के अन्वेषण में भी सक्रिय हैं और विभिन्न युगों में विभिन्न संस्कृतियों में पाए जाने वाले वास्तविक जीव-जन्तुओं और काल्पनिक जीव-जन्तुओं की छवियों का अध्ययन भी कर रहे हैं। हर वर्ष वे मास्को में ’टोटेम कास्टिंग’ (गणचिह्नों का चयन) का आयोजन करते हैं, जिसमें विभिन्न देशों के बुद्धिजीवी मतसंग्रह के  माध्यम से अपने -अपने देशों और प्रदेशों के नए राष्ट्रीय प्रतीकात्मक प्राणियों का चयन करते हैं
सन्दर्भ
1. ’रूस का नया साहित्यिक नक़्शा’ नामक वेबसाइट पर --  http://www.litkarta.ru/ukraine/crimea/persons/sid-i/
2. अफ़्रीकाना डॉट रु की वेबसाइट पर --  https://web.archive.org/web/20090419080609/http://www.africana.ru/Sid/
3. रूस की विज्ञान अकादमी के अन्तर्गत सक्रिय दर्शन संस्थान द्वारा आयोजित तीसरा अन्तरराष्ट्रीय भू नीतिशास्त्र सम्मेलन -- https://iphras.ru/geopoethica_2018.htm
4. हिन्दी में कविता कोश नामक वेबसाइट पर -- http://kavitakosh.org/kk/ईगर_सीद
6. रूस के नवासिबीर्स्क नगर में 2013 में सम्पन्न अन्तरराष्ट्रीय मीडिया-कविता महोत्सव ’एक्सपीरियंसिस’ (Experiences) -- https://www.youtube.com/watch?v=s1ujDgBc09U
वेमनपल्ली, मंचेरियल
वेमनपल्ली (Vemanpalle) भारत के तेलंगाना राज्य के मंचेरियल ज़िले में स्थित एक गाँव है।